Številka: 35105-32/2020-2550/48

Datum: 23. 6. 2021

Dato:

Ministrstvo za okolje in prostor izdaja na drugega odstavka 7. člena Gradbenega zakona (Uradni list RS, št. 61/17, [72/17 – popr.](http://www.uradni-list.si/1/objava.jsp?sop=2017-21-3507), [65/20](http://www.uradni-list.si/1/objava.jsp?sop=2020-01-0978) in [15/21](http://www.uradni-list.si/1/objava.jsp?sop=2021-01-0315) – ZDUOP; v nadaljevanju GZ) v integralnem postopku izdaje gradbenega dovoljenja za rekonstrukcijo objekta za sprejem živali v klavnici in kafilerije ter za gradnjo nadstreška ob klavnici, plinske postaje in industrijske čistilne naprave s pripadajočo komunalno in zunanjo ureditvijo, uvedenem na zahtevo investitorja Perutnina Ptuj d.o.o., Potrčeva cesta 10, 2250 Ptuj, ki ga zastopa SOKPRO d.o.o., Gorišnica 56, 2272 Gorišnica, naslednje

GRADBENO DOVOLJENJE

1. Investitorju **Perutnina Ptuj d.o.o., Potrčeva cesta 10, 2250 Ptuj**, se v integralnem postopku izda **gradbeno dovoljenje za rekonstrukcijo objekta za sprejem živali v klavnici in kafilerije ter za gradnjo nadstreška ob klavnici, plinske postaje in industrijske čistilne naprave** na zemljiščih s parc. št. 2456/5, 2456/6 in 2439/2, vse k.o. Ptuj (400) **s pripadajočo komunalno in zunanjo ureditvijo** na zemljiščih s parc. št. 2456/5, 2456/6, 2439/2, 2464, 2453, 2456/7, 2445/2 in 2463/3, vse k.o. Ptuj (400).
2. Gradnja po tem gradbenem dovoljenju obsega:

# Rekonstrukcija objekta

## Sprejemni del objekta klavnice

|  |
| --- |
| * rekonstrukcija v delu pritličja in nadstropja s posegi v nosilno konstrukcijo * odstranitev posameznih nosilnih elementov (sten in dela talnih plošč, medetažne plošče in temeljev) * vgradnja konstrukcijskih elementov (AB vezi, jeklene konstrukcija nad pasovnimi temelji, AB točkovnih temeljev s temeljno ploščo, jeklenih nosilcev, novih kanalet, temeljnih plošč, dograditev kanalete in talne plošče, jeklenih stopnic, medetažne konstrukcije, pasovnih temeljev) * sanacija talnih in stenskih površin v območju rekonstrukcije * preureditev prostorov * klasifikacija po CC-SI: 12510 Industrijske stavbe |

## Tovarna proteinskih koncentratov – kafilerija

|  |
| --- |
| * rekonstrukcija v delu pritličja in nadstropja s posegi v nosilno konstrukcijo * odstranitev posameznih nosilnih konstrukcijskih elementov in preboj (stebrov etažne plošče, dela talne plošče in sten, preboj talne plošče v etaži) * vgradnja konstrukcijskih elementov, preboji in poglobitev (jeklenih stebrov za podporo talne plošče, poglobitev dela talne plošče, povečanje vhodnih odprtin, inštalacijski preboji v talni plošči) * klasifikacija po CC-SI: 12510 Industrijske stavbe |

# Objekt 1 – Nadstrešnica pri objektu klavnice

|  |  |
| --- | --- |
| * objekt: | nadstrešnica za nakladanje čiste embalaže na kamione |
| * vrsta gradnje: | prizidava k objektu klavnice |
| * zahtevnost gradnje: | zahteven objekt |
| * klasifikacija po CC-SI | 12510 Industrijske stavbe |
| * etažnost: | P |
| * zunanje mere na stiku z zemljiščem: | 15,5 m × 22,4 m |
| * konstrukcija: | jeklena |
| * višinska kota tal: | ±0,00 = 220,1 m n.v. |
| * najvišja višinska kota: | 228,3 m n.v. |
| * najnižja višinska kota | 220,1 m n.v. |
| * zazidana površina: | 347,2 m2 |
| * višina: | 8,3 m |
| * streha: | enokapna 6o |

# Objekt 2 - Plinska postaja

|  |  |
| --- | --- |
| * objekt: | plinska postaja, namenjena za delovanje tehnološke opreme;  dva rezervoarja za CO2 in O2 |
| * vrsta gradnje: | prizidava |
| * zahtevnost gradnje: | zahteven objekt |
| * klasifikacija po CC-SI | 12510 Industrijske stavbe |
| * zunanje mere na stiku z zemljiščem: | AB pretakališče 16,3 m x 11,2 m x 0,3 m;  AB podstavka 2 x 8,5 m x 6,4 m x 0,2 m |
| * konstrukcija: | dva pokončna rezervoarja na AB podstavkih |
| * višinska kota tal: | 220,1 m n.v. |
| * najvišja višinska kota: | ograja 2,5 m,  požarna pregrada 3,3 m  dva plinska rezervoarja 10,9 m in 6,1 m  pripadajoča uplinjevalnika 3,8 m |

# Objekt 3 – Industrijska čistilna naprava

|  |  |
| --- | --- |
| * objekt: | fizikalno – kemijska industrijska čistilna naprava (prečrpališče, egalizacijski bazen in objekt |
| * vrsta gradnje: | novogradnja |
| * zahtevnost gradnje: | manj zahteven objekt |
| * klasifikacija po CC-SI | 22232 Čistilne naprave |
| * zmogljivost IČN: | 2500 m3/dan |
| * najvišja višinska kota: | ograja 2,5 m |

## Prečrpališče

|  |  |
| --- | --- |
| * zunanje mere na stiku z zemljiščem: | 12,2 m × 4,5 m |
| * konstrukcija: | AB |
| * višinska kota tal: | ±0,00 = 220,0 m n.v. – kota terena |
| * najnižja kota; | 217,8 m n.v. |
| * najvišja kota: | 223,2 m n.v. (višina nadstreška) |
| * prečrpalni bazen: | premer 4,5 m; volumen: 41 m3 |
| * zazidana površina: | 35 m2 |
| * skupna višina: | višina nad terenom: max. 5,4 m; v višini 2,2 m je vkopan |

## Egalizacijski bazen

|  |  |
| --- | --- |
| * zunanje mere na stiku z zemljiščem: | premer 18,7 m |
| * konstrukcija: | AB |
| * višinska kota tal: | ±0,00 = 221,0 m n.v. |
| * najvišja višinska kota: | 224,5 m n.v. |
| * najnižja višinska kota | 217,8 m n.v. |
| * zazidana površina: | 315,0 m2 |
| * skupna višina: | višina nad terenom: max 6,7 m; v višini 3,2 m je vkopan |

## Objekt za mehansko ter kemijsko čiščenje z nadstreškom

|  |  |
| --- | --- |
| * etažnost: | P+N |
| * zunanje mere na stiku z zemljiščem: | 22,3 m x 15,3 m |
| * konstrukcija: | AB vezi in betonski zidaki |
| * višinska kota tal: | ±0,00 = 221,0 m n.v. |
| * najvišja višinska kota: | 229,8 m n.v. |
| * najnižja višinska kota | 218,4 m n.v. |
| * zazidana površina: | 341,2 m2 |
| * skupna višina: | 8,8 m |
| * streha: | ravna, naklon 3% |

# Komunalna oskrba

* priključitev na obstoječe interne priključke komunalne infrastrukture
* odvajanje čiste meteorne vode s streh preko peskolovov v obstoječo interno meteorno kanalizacijo
* odvajanje onesnažene meteorne vode preko lovilca olj do interne meteorne kanalizacije
* odvajanje meteorne vode z manipulativne površine plinske postaje preko lovilca olj do cestnega požiralnika
* interni vodovodni priključek do IČN
* interni elektro priključek iz obstoječe TP do IČN
* navezava kanalizacije odpadne tehnološke vode na novo IČN
* očiščena voda iz IČN se odvaja preko novega zbirnega kanala in preko obstoječega jaška do javnega zbirnega kanala

# Zunanja ureditev

* manipulativni plato za IČN
* pohodne površine ob prečrpališču
* ureditev dostopne poti do IČN z obstoječe interne dostopne poti
* AB plošča pod nadstrešnico
* sanacija med gradnjo poškodovanih površin
* obstoječa parkirna mesta
* obstoječ dostop z javne ceste

1. Podrobnejši mikrolokacijski, ekološki, tehnični, oblikovalski in okoljevarstveni pogoji obravnavanega posega, ki so za investitorja obvezujoči, so določeni v dokumentaciji, ki je sestavni del tega dovoljenja:
2. **Projektna dokumentacija za pridobitev mnenj in gradbenega dovoljenja (DGD)** št. 101-DGD/2019-čistopis, junij 2020, SOKPRO d.o.o., Gorišnica 56, 2272 Gorišnica
3. **Poročilo o vplivih nameravanega posega na okolje (PVO)** »Spremembe v obratovanju naprav v PC Mesna industrija Ptuj«, št. PVO\_06.19.O z dne 28. 2. 2020, dopolnitev na poziv MOP št. 1: 1. 7. 2020, št. 2: 4. 11. 2020, št. 3: 7. 1. 2021, št. 4: 5. 2. 2021, izdelovalca Matrika ZVO d.o.o., Stegne 21c, 1000 Ljubljana, (v nadaljevanju PVO).
4. K predmetni gradnji so podali mnenja naslednji pristojni organi in organizacije:

* mnenje št. 35403-21/2020-4 z dne 12. 10. 2020, mnenje št. 35403-21/2020-5 z dne 21. 12. 2020, mnenje št. 35403-21/2020-9 z dne 29. 1. 2021 in mnenje št. 35403-21/2020-11 z dne 5. 3. 2021, Agencija Republike Slovenije za okolje, Vojkova 1b, 1000 Ljubljana,
* mnenje št. 4-II-1024/2-O-20/SV z dne 23. 9. 2020, Zavod RS za varstvo narave, OE Maribor, Podbreška cesta 20, 2000 Maribor,
* mnenje št. 35508-4685/2020-7, prejeto dne 25. 3. 2021, Direkcija RS za vode, Hajdrihova 28c, 1000 Ljubljana,
* mnenje k projektu št. 1248697 (4002-2279/2020-2) z dne 1. 3. 2021, Elektro Maribor d.d. Vetrinjska ulica 2, 2000 Maribor,
* mnenje št. 164-KJ/20 z dne 4. 9. 2020, Komunalno podjetje Ptuj d.d., Potrčeva cesta 10, 2250 Ptuj,
* mnenje št. 351-668/20-2 (5008) z dne 11. 9. 2020, SOU skupna občinska uprava občin v Spodnjem Podravju, Mestni trg 1, 2250 Ptuj.

1. Za predmetno gradnjo je bila izvedena presoja vplivov na okolje na zemljiščih s parc. št. 2439/2, 2439/3, 2440/2, 2440/3, 2443, 2444, 2445/2, 2450, 2451/1, 2456/5, 2456/7, 2453, 2454/1, 2454/2, 2453/3, 2454/4, 2454/5, 2454/6, 2454/7, 2454/8, 2454/9, 2455, 2456/3, 2460, 2461, 2462/2, 2463/1, 2463/3, 2464, 2465 in 2435, vse k.o. Ptuj (400), iz katere izhaja, da nameravana gradnja nima pomembnih škodljivih vplivov na okolje. Investitor (nosilec nameravanega posega) mora z namenom preprečitve, zmanjšanja ali odprave škodljivih vplivov na okolje, pri gradnji, uporabi oz. obratovanju in odstranitvi oz. opustitvi objekta, poleg zakonsko predpisanih, upoštevati tudi naslednje ukrepe in pogoje:
2. Varstvo podzemnih voda in tal v času gradnje:

* izkopi morajo biti izvedeni več kot 2 m nad najvišjo gladino podzemne vode;
* pri izgradnji objekta industrijske čistilne naprave (IČN) se smejo uporabljati le tehnično brezhibna vozila in naprave. Vzdrževalna dela na gradbenih strojih (npr. menjava olja) lahko izjemoma potekajo na območju gradbišča na za to predvideni in za naftne derivate neprepustni utrjeni površini, tako, da ne pride do izliva v tla in podzemno vodo. Dovoljeno je parkirišče na gradbišču za delovne stroje in naprave, vendar brez vzdrževanja vozil in strojev (izjema je za to predvidena površina);
* zagotoviti je treba takšno organizacijo na gradbišču, da bo preprečeno onesnaženje voda, ki bi nastalo zaradi transporta, skladiščenja in uporabe tekočih goriv ter drugih nevarnih snovi. V primeru nezgod je treba predvideti in zagotoviti takojšnje ukrepanje za to usposobljenih delavcev;
* zagotoviti je potrebno, da se po končani gradnji odstrani vse za potrebe gradnje postavljene provizorije in odstranijo vsi ostanki začasnih deponij;
* redno se mora preverjati morebitna puščanja motornih olj, maziv, ipd. V primeru izteka goriv in maziv je treba uporabiti absorbcijsko sredstvo in onesnaženo zemljino takoj odstraniti;
* v primeru, da onesnažena zemljina z gorivi in mazivi ni povsem odstranjena in obstaja najmanjša možnost onesnaženja podzemne vode, je treba nemudoma obvestiti pristojne službe (center za obveščanje, gasilce, najbližjo policijo, upravljavca vodovoda, inšpekcijske službe);
* za gradnjo se smejo uporabljajo le materiali, ki ne ogrožajo tal in podzemne vode;
* v primeru neurja je potrebno prekiniti z deli na gradbišču.

1. Varstvo pred hrupom v času gradnje:

* za preprečitev impulznega hrupa pri raztovarjanju tovornih vozil ali kot posledico udarcev in padcev togih teles, je vse večje toge predmete (gradbene elemente, večje kovinske predmete ipd.) potrebno raztovarjati z dvigali, predvideti pa je treba tudi takšno organizacijo gradbišča, ki upošteva preprečevanje padcev togih predmetov z višine, udarcev s kladivi pri nameščanju in mehanskem spajanju kovinskih delov.

1. Varstvo zraka, vključno z vonjavami v času obratovanja:

* v primeru pritožb stanovalcev v okolici zaradi pojavljanja intenzivnejših vonjav, naj se ugotovijo vzroki za njihov nastanek in izvedejo vsi potrebni tehnični ter drugi ukrepi za odpravo vzrokov za povečano emisijo vonjav.

1. Varstvo pred okoljskimi nesrečami po opustitvi posega:

* na objektih in na infrastrukturi je potrebno izvesti vse potrebne zaščitne ukrepe za preprečitev povečanja požarne nevarnosti zaradi zmanjšanega nadzora nad objekti, vključno z odstranitvijo vseh preostalih surovin in izdelkov iz objektov;

1. Investitor mora v skladu s predpisom, ki ureja prvo ocenjevanje in obratovalni monitoring za vire hrupa ter o pogojih za njegovo izvajanje na gradbišču, ki je vir hrupa, zagotoviti izvajanje lastnega ocenjevanja hrupa po vzpostavitvi stabilnih obratovalnih razmer, oz. pod dejanskimi obratovalnimi pogoji, vendar ne pozneje kot 15 mesecev po zagonu.
2. Investitor mora pri nadaljnjem projektiranju, med gradnjo in uporabo objekta poleg pogojev, navedenih v prejšnji točki upoštevati tudi pogoje, ki imajo ustrezno pravno podlago in so jih k izvedbi gradnje in uporabi objekta iz vidika njihove pristojnosti podali mnenjedajalci, navedeni v točki IV. izreka tega dovoljenja.
3. Za predmetno gradnjo je bila izvedena presoja sprejemljivosti v skladu s predpisi, ki urejajo ohranjanje narave. Nameravana gradnja ne bo bistveno vplivala na varovana območja.
4. To dovoljenje preneha veljati, če investitor v roku pet let po njegovi pravnomočnosti ne vloži popolne prijave začetka gradnje.
5. Zaradi te gradnje ne smejo biti prizadete pravice in pravne koristi tretjih oseb. Škodo, ki bi nastala zaradi kršitev pravic in pravnih koristi teh oseb, trpi investitor.
6. Posebni stroški za izdajo tega dovoljenja niso bili zaznamovani.

Obrazložitev:

1. Dne 19. 2. 2020 je investitor Perutnina Ptuj d.o.o., Potrčeva cesta 10, 2250 Ptuj, po pooblaščenem podjetju Žiher projekt d.o.o., Opekarniška cesta 17a, 2270 Ormož (sedaj SOKPRO d.o.o., Gorišnica 56, 2272 Gorišnica) pri Upravni enoti Ptuj vložil zahtevo za izdajo gradbenega dovoljenja za rekonstrukcijo sprejema za žive živali v klavnici in novogradnje nadstrešnice ob klavnici na Zagrebški cesti 37, Ptuj. Upravna enota Ptuj je z dopisom št. 351-333/2020/14 (04090) z dne 21. 4. 2020 navedeno zahtevo odstopila v pristojno reševanje Ministrstvu za okolje in prostor (v nadaljevanju upravni organ). Na podlagi poziva št. 35105-32/2020-2 z dne 29. 4. 2020, ter elektronskih obvestil z dne 18. 6. 2020 in dne 22. 6. 2020 je investitor dne 4. 8. 2020 zahtevo za izdajo gradbenega dovoljenja razširil tako, da po razširitvi zahtevek za izdajo gradbenega dovoljenja obsega rekonstrukcijo klavnice znotraj obstoječega sprejema za žive živali, novogradnjo nadstrešnice in plinske postaje z dvema plinskima rezervoarjema, rekonstrukcijo v tovarni proteinskih koncentratov in novogradnjo čistilne naprave na zemljiščih s parc. št. 2456/5, 2456/6, 2439/2, vse k.o. Ptuj (400), ter pripadajočo komunalno opremo na zemljiščih s parc. št. 2439/2, 2456/5, 2464, 2456/6, 2453, 2456/7, 2445/2, 2463/3, vse k.o. Ptuj (400).
2. Tekom postopka je investitor poleg razširjene zahteve za izdajo gradbenega dovoljenja upravnemu organu predložil naslednjo dokumentacijo, ki je podlaga za izdajo tega dovoljenja:

* pooblastilo za zastopanje za družbo SOKPRO d.o.o.,
* projektno dokumentacijo za pridobitev mnenj in gradbenega dovoljenja ter poročilo o vplivih na okolje, ki sta navedena v točki III. izreka tega dovoljenja,
* soglasje k gradnji – SOL ENERGIJA d.o.o., Titova 21, 2000 Maribor,
* soglasje k nameravanemu posegu – Zavod za blagovne rezerve, Dunajska 106, 1000 Ljubljana,
* mnenje k projektu št. 1219533 (4002-1260/2020-2) z dne 30. 7. 2020, ELEKTRO MARIBOR d.d., OE Elektro Ptuj, Ormoška cesta 26a, 2250 Ptuj,
* odločbo o odmeri komunalnega prispevka št. 354-30/2020-2 z dne 24. 2. 2020, Mestna občina Ptuj, Oddelek za gospodarske dejavnosti, Mestni trg 1, 2250 Ptuj, in dokazilo o plačilu komunalnega prispevka po tej odločbi v znesku 6.817,49 EUR,
* odločbo o odmeri komunalnega prispevka št. 354-89/2020-2, z dne 17. 6. 2020, Mestna občina Ptuj, Oddelek za gospodarske dejavnosti, Mestni trg 1, 2250 Ptuj in dokazila o plačilu dela komunalnega prispevka po tej odločbi v višini 20.248,00 EUR,
* odločbo o oprostitvi plačila komunalnega prispevka št. 354-31/2020-2, z dne 26. 2. 2020, Mestna občina Ptuj, Oddelek za gospodarske dejavnosti, Mestni trg 1, 2250 Ptuj.

Upravni organ je v postopku izdaje tega dovoljenja preveril predloženo dokumentacijo, podatke elektronske zemljiške knjige in podatke Geodetske uprave RS ter pridobil mnenja pristojnih organov in organizacij, navedena v točki IV. izreka tega dovoljenja.

1. Upravni organ ugotavlja, da se zahtevek za izdajo gradbenega dovoljenja nanaša na rekonstrukcijo objekta proteinskih koncentratov in sprejema živih živali v klavnico ter na gradnjo nadstrešnice k objektu klavnice velikost 15,5 m × 22,4 m in višine 8,3 m, prizidavo k plinski postaji z dvema plinskima rezervoarjema za dva rezervoarja za CO2 in O2, gradnjo industrijske čistilne naprave s kapaciteto 2500 m3/dan in sanacijo med gradnjo poškodovanih zunanjih površin in izvedbo priključkov na obstoječo interno komunalno infrastrukturo. Gradnja objektov je predvidena na zemljiščih s parc. št. 2456/5, 2456/6 in 2439/2, vse k.o. (400) Ptuj, gradnja pripadajoče komunalne infrastrukture pa na zemljiščih s parc. št. 2439/2, 2456/5, 2464, 2456/6, 2453, 2456/7, 2445/2, 2463/3, vse k.o. Ptuj (400).
2. Upravni organ ugotavlja, da je nameravani poseg objekt z vplivi na okolje, za katerega je treba izvesti presojo vplivov na okolje. Obveznost presoje vplivov na okolje se ugotavlja po Uredbi o posegih v okolje, za katere je treba izvesti presojo vplivov na okolje (Uradni list RS, št. 51/14, 57/15, 26/17 in 105/20; v nadaljevanju Uredba o posegih v okolje). Presoja vplivov na okolje je v skladu s točko C.I.4 priloge 1 Uredbe o posegih v okolje obvezna, kadar gre za klavnico z zmogljivostjo zakola najmanj 100 GVŽ ali proizvodnje 50 t klavnih trupov na dan. Iz sklepa v predhodnem postopku št. 35405-77/2018-3 z dne 11. 2. 2019 izhaja, da nameravana sprememba v obratovanju naprav Perutnina Ptuj, d.d., PC Mesna industrija Ptuj, na lokaciji z naslovom Zagrebška 37, 2251 Ptuj, ni večja sprememba, vendar je zanjo treba izvesti presojo vplivov na okolje in pridobiti okoljevarstveno soglasje. Prav tako iz sklepov v predhodnem postopku št. 35409-31/2019-4 z dne 16. 9. 2019 (rekonstrukcija obstoječe čistilne naprave za čiščenje industrijske odpadne vode N32) in št. 35409-8/2020-2 z dne 22. 6. 2020 (posodobitev posameznih delov dotrajane in zastarele opreme) izhaja, da nameravane spremembe, niso večje spremembe in zanje ni potrebno izvesti presoje vplivov na okolje ter pridobiti okoljevarstvenega soglasja.

Presoja vplivov na okolje je skladno z 2. odstavkom 2. člena Uredbe o posegih v okolje obvezna tudi za posege v okolje ne glede na to, ali je bilo za poseg v okolje pred njegovo spremembo že pridobljeno okoljevarstveno soglasje ali sklep v predhodnem postopku v skladu z zakonom, ki ureja varstvo okolja, če gre za spremembo posega v okolje iz: - prejšnjega odstavka, ki sama po sebi dosega ali presega višino pragu ali večkratnik višine pragu, ki je za to vrsto posega določen v prilogi 1 te uredbe; - 3. člena te uredbe, s katero bo dosežena ali presežena višina pragu ali večkratnik višine pragu, ki je za to vrsto posega določen pri opisu vrste posega, označenega z oznako X v stolpcu z naslovom PVO v prilogi 1 te uredbe. V obravnavani zahtevi nameravana sprememba pomeni povečanje zmogljivosti (količine oz. teže) zakola klavnih trupov (brojlerjev) za 45 ton na dan, oziroma iz 190 ton na dan na največ 235 ton na dan. Sprememba sama po sebi sicer ne dosega pragu za izvedbo presoje vplivov na okolje. Vendar glede na to, da za napravo Perutnina Ptuj, d.d., PC Mesna industrija Ptuj - Klavnica perutnine, z zmogljivostjo zakola 9100 brojlerjev na uro oz. 120.000 brojlerjev na dan oz. največ 190 ton mesa na dan, še ni bila izvedena presoja vplivov na okolje in ni bilo izdano okoljevarstveno soglasje, ter glede na dejstvo, da bo zmogljivost naprave po izvedbi nameravane spremembe znašala 235 t klavnih trupov na dan, kar presega prag proizvodnje 50 t klavnih trupov na dan, je za nameravano spremembo, v skladu s točko C.I.4 priloge 1 Uredbe o posegih v okolje, treba izvesti presojo vplivov na okolje. Postopek se vodi kot integralni postopek v skladu z IV. poglavjem GZ, gradbeno dovoljenje pa združuje odločitev o izpolnjevanju pogojev za izdajo gradbenega dovoljenja in okoljevarstvenega soglasja (1. odstavek 50. člena GZ).

Presoja vplivov na okolje je bila izvedena za industrijski kompleks na lokaciji Zagrebška 37, Ptuj, in sicer na zemljiščih s parc. št. 2439/2, 2439/3, 2440/2, 2440/3, 2443, 2444, 2445/2, 2450, 2451/1, 2456/5, 2456/7, 2453, 2454/1, 2454/2, 2453/3, 2454/4, 2454/5, 2454/6, 2454/7, 2454/8, 2454/9, 2455, 2456/3, 2460, 2461, 2462/2, 2463/1, 2463/3, 2464, 2465 in 2435, vse k.o. (400) Ptuj, za načrtovane spremembe v klavnici (zaradi česar je uveden postopek presoje vplivov na okolje) kot za druge spremembe, katerih vplivi na okolje so obravnavani kumulativno. V klavnici gre za povečanje teže brojlerjev na klavni liniji na maksimalno 235 t mesa/dan. Povečanje mas klavnih trupov na dan ni pogojeno z novimi objekti, temveč se povečanje dogaja v obstoječem objektu klavnice. Spremeni se tudi postopek omamljanja brojlerjev (iz sedanjega elektro omamljanja v plinsko). Vgradila se bo tudi linija za pranje GP kontejnerjev. V kafileriji, kjer dovoljena proizvodnja mesno-kostne moke znaša maksimalno 33 t/dan, masti pa maksimalno 9 t/dan, skupaj torej maksimalno 42 t/dan, se načrtuje posodobitev, s katero se spreminja obstoječe šaržne postopke (predelava v treh pečeh) v kontinuirni postopek – v eni peči, metoda termične predelave se ne spremeni. Načrtuje se tudi sprejem surovin iz drugih obratov Perutnine Ptuj – odpad od klanja in predelave. Kapacitete proizvodnje sicer ostajajo znotraj dovoljenih. Prav tako se predvideva gradnja fizikalno-kemijske čistilne naprave za odpadne vode iz PC MI Ptuj s kapaciteto 2500 m³/dan. Površina zemljišča, na katerem se bo poseg v okolje izvajal je približno 2000 m². Kapaciteta IČN se v primerjavi z obstoječo ne povečuje, pač pa se bo čiščenje nadgradilo še s kemijskim čiščenjem in s sodobno flotacijsko napravo. Obstoječa IČN se s pridobitvijo uporabnega dovoljenja nove IČN opusti.

Investitor Perutnina Ptuj d.o.o. na Zagrebška 37, 2251 Ptuj, uporablja napravo, ki lahko povzroča onesnaževanje okolja večjega obsega (IED naprava) – naprava Perutnina Ptuj, PC MI Perutnina Ptuj - klavnica perutne, kafilerija (TPK) in predelava. Naprava v skladu z Uredbo o vrsti dejavnosti in naprav, ki lahko povzročajo onesnaževanje okolja večjega obsega (Uradni list RS, št. 57/15) razpolaga z okoljevarstvenim dovoljenjem št. 35407-109/2006-16 z dne 31. 5. 2010 in odločbami o spremembah okoljevarstvenega dovoljenja št. 35406-39/2014-11 z dne 18. 6. 2015, št. 35406-05/2017-2 z dne 26. 10. 2017, št. 3509-31/2019-4 z dne 16. 9. 2019, št. 35406-4/2020-3 z dne 28. 2. 2020.

1. Upravni organ je, skladno z določbami 43. in 57. člena GZ, v postopku ugotovil:
   * + 1. Gradnja je skladna z določbami prostorskega izvedbenega akta v delu, ki se nanaša na graditev objektov in z določbami predpisov o urejanju prostora. Obravnavana gradnja se nahaja v enoti urejanja prostora - EUP BT28, s podrobnejšo namensko rabo IP – površine za industrijo, proizvodna cona ob Zagrebški cesti, ki se ureja z občinskim prostorskim načrtom Mestne občine Ptuj (Uradni vestnik Mestne občine Ptuj, št. 10/15, 8/16, 8/16 - obvezna razlaga, 1/17, 2/17 - obvezna razlaga, 4/17 - obvezna razlaga, 13/17-obvezna razlaga, 14/17, 19/17-obvezna razlaga (pod zaporedno številko uradne objave 106), 19/17-obvezna razlaga (pod zaporedno številko uradne objave 107), v nadaljevanju OPN). OPN med drugim določa, da je v EUP BT28 dopustno graditi nestanovanjske stavbe in gradbeno inženirske objekte, če so namenjeni dejavnostim v območju in opredeljeni v Prilogi 1 ter nezahtevne in enostavne objekte, določene v Prilogi 2. Dopustne dejavnosti v EUP so predelovalne dejavnosti, promet in skladiščenje, oskrba z energijo in ravnanje z odpadki. Dopustne spremljajoče dejavnosti pa so industrijska trgovina, storitvene dejavnosti za potrebe proizvodnje, gostinski obrati za interno prehranjevanje, poslovno upravne stavbe za vodenje proizvodnih dejavnosti in druge dejavnosti, potrebne za obratovanje proizvodnih dejavnosti. Po tipologiji zazidave objektov so dopustni prostostoječi objekti, razviti tlorisi, objekti v nizu, pri objektih namenjenih izvajanju dejavnosti je zasnova podrejena funkciji in tehnološkim zahtevam za izvajanje posameznih vrst dejavnosti, po tipologiji namembnosti in oblikovanja pa objekti tipa N1, N3, N4, N5. Dopustni so spremljajoči pomožni objekti kot nezahtevni in enostavni objekti.

OPN v 45. členu določa, da so v skladu z namensko rabo prostora v posameznih EUP med drugim dovoljenje dozidave, rekonstrukcije in odstranitve objektov ter gradnja omrežij in naprav GJI, v kolikor niso v nasprotju s podrobnejšimi izvedbenimi pogoji in če so opredeljene v Prilogi 1 in Prilogi 2 k OPN. Upravni organ ugotavlja, da se zahtevek investitorja nanaša rekonstrukcijo objekta za sprejem živali v klavnici in kafilerije ter na gradnjo nadstreška ob klavnici, plinske postaje in industrijske čistilne naprave s pripadajočo komunalno in zunanjo ureditvijo znotraj obstoječega industrijskega kompleksa Perutnine Ptuj, kar je v skladu z navedenim členom. V 64. členu OPN je med drugim določeno, da je treba tehnološke odpadne vode iz objektov za obrt, proizvodnjo in podobno, v katerih so prisotne nedopustne primesi ali presežene s predpisi dopustne snovi, očistiti pred izpustom v javni kanalizacijski sistem v tehnološki ČN do stopnje sprejemljivosti za odvajanje v kanalizacijski sistem komunalnih odpadnih vod. Upravni organ ugotavlja, da investitor namerava zgraditi tudi industrijsko čistilno napravo, kar je skladno z navedenim.

OPN v 82. členu določa, da za posege v območja ohranjanja narave, ki so razglašena z odloki ali določena s posebnimi predpisi s področja ohranjanja narave in se varujejo v skladu z določbami teh predpisov, je treba pridobiti pogoje in soglasje pristojne službe za varstvo narave. Pri načrtovanju posegov v prostor se upoštevajo usmeritve, izhodišča in pogoji za varstvo naravnih vrednot in zavarovanih območij, ekološko pomembnih območij in posebnih varstvenih območij ter ohranjanje biotske raznovrstnosti, navedeni v strokovnem gradivu »Naravovarstvene smernice za Občinski prostorski načrt Mestne občine Ptuj«, ki jih je izdelal Zavod RS za varstvo narave, Območna enota Maribor, v aprilu 2010 (z dopolnitvami) ter splošne naravovarstvene smernice za urejanje prostora, pripravljene v letu 2015. Upravni organ ugotavlja, da je bilo pridobljeno mnenje Zavoda RS za varstvo narave, Območne enota Maribor, ker se območje nahaja v območju daljinskega vpliva posebnega poselitvenega območja, Območja Natura 2000, POU Drava in POO Drava. Iz mnenja izhaja, da gradnja čistilne naprave ne bo negativno vplivala na stanje habitatov kvalifikacijskih vrst in habitatnih tipov POO Drava, ter da poseg ne bo vplival na varstvene cilje varovanih območij, njihovo celovitost in povezanost. Nadalje iz mnenja izhaja, da je poseg je sprejemljiv in da omilitveni ukrepi niso potrebni.

OPN v 85. členu določa, da je za gradnjo na vodovarstvenih območjih zajetij pitne vode treba pridobiti soglasje, ki ga izda pristojni organ. Pri posegih na vodovarstvena območja je potrebno upoštevati predpise, ki se nanašajo na ta območja. Vse obstoječe vodne vire je potrebno varovati pred onesnaženjem in posegi v prostor, ki niso v skladu s predpisi o varovanju vodnih virov na vodovarstvenem območju. Za zagotavljanje ustrezne oskrbe s pitno vodo je treba varovati vse obstoječe in potencialno pomembne vodne vire in spodbujati varčno in smotrno rabo pitne vode. Zaradi ranljivosti podzemnih voda in vodnih virov je dopustno umeščati dejavnosti na območja najmanjše ranljivosti in s takšnimi tehnološkimi prilagoditvami, ki zagotavljajo ohranjanje kakovosti in količine podzemnih voda. Upravni organ ugotavlja, da se obravnavano območje nahaja glede na Uredbo o vodovarstvenem območju za vodno telo vodonosnikov Dravsko - ptujskega polja (Uradni list RS, št. 59/07, 32/11, 24/13 in 79/15) v širšem vodovarstvenem območju z oznako WO III, ter da je bilo pridobljeno mnenje Direkcije RS za vode, iz katerega izhaja, da je gradnja z vidika upravljanja z vodami sprejemljiva ob doslednem upoštevanju vseh ukrepov za zaščito vodnega telesa podzemne vode med gradnjo in obratovanjem.

K predmetni gradnji je bilo glede skladnosti s prostorskim aktom pridobljeno tudi pozitivno mnenje SOU, Skupne občinske uprave, iz katerega izhaja, da je poseg skladen z zgoraj nevednim OPN.

* + - 1. Dokumentacijo za pridobitev gradbenega dovoljenja sta podpisala projektant in vodja projekta, ki je bil v času izdelave dokumentacije vpisan v imenik pristojne poklicne zbornice; Sestavni del dokumentacije za pridobitev gradbenega dovoljenja je podpisana izjava projektanta in vodje projekta, da so na ravni obdelave dokumentacije za pridobitev gradbenega dovoljenja izpolnjene zahteve iz 15. člena GZ.
      2. Nameravana gradnja je skladna s predpisi, ki so podlaga za izdajo mnenj. Upravni organ na podlagi vpogleda v DGD, PVO, Prostorski informacijski sistem in pridobljena mnenja v zvezi s tem ugotavlja:

3.1 K predmetni gradnji so bila pridobljena mnenji upravljavcev vodov gospodarske javne infrastrukture, na katere je predvidena priključitev predmetne gradnje, ali katerih varovalni pasovi se nahajajo v območju predmetne gradnje (Elektro Maribor d.d. in Komunalno podjetje Ptuj d.d.). Iz mnenj, ki so navedena v točki IV. izreka tega dovoljenja, izhaja, da ni zadržkov za izdajo tega dovoljenja z vidika predpisov mnenjedajalcev, ki so podlaga za njihovo izdajo. Investitor mora pri nadaljnjem projektiranju, med gradnjo in uporabo objekta upoštevati vse pogoje mnenjedajalcev, k čemur je zavezan v točki VII. izreka tega dovoljenja.

3.2 Ugotovitve v zvezi s področji, ki so tudi predmet presoje vplivov na okolje v integralnem postopku, so podane v točki 9.

* + - 1. Iz predložene dokumentacije izhaja, da bo zagotovljena minimalna komunalna oskrba objektov, ki v konkretnem primeru obsega oskrbo s pitno vodo, energijo, odvajanje odpadnih voda in dostop do javne poti.
      2. Iz vpogleda v elektronsko zemljiško knjigo izhaja, da je investitor Perutnina Ptuj d.o.o., Potrčeva cesta 10, 2250 Ptuj, izključni lastnik zemljišč s parc. št. 2456/5, 2456/6, 2439/2, vse k.o. Ptuj (400), na katerih se bo izvedla rekonstrukcija klavnice, novogradnja nadstrešnice in plinske postaje z dvema plinskima rezervoarjema, rekonstrukcija tovarne proteinskih koncentratov in novogradnja čistilne naprave ter komunalna infrastruktura. Investitor je tudi izključni lastnik zemljišč s parc. št. 2464, 2453, 2456/7, 2445/2, 2463/3, vse k.o. (400) Ptuj, na katerih je predvidena zgolj izvedba pripadajoče komunalne infrastrukture. Investitor je upravnemu organu predložil tudi soglasje k gradnji služnostnega upravičenca SOL ENERGIJA d.o.o., Titova 21, 2000 Maribor, soglasje k nameravanemu posegu služnostnega upravičenca Zavoda za blagovne rezerve, Dunajska 106, 1000 Ljubljana, k posegu pa je pozitivno mnenje podal tudi služnostni upravičenec in mnenjedajalec ELEKTRO MARIBOR d.d. S tem je pravica graditi izkazana.
      3. Investitor ni zavezanec za plačilo nadomestila za degradacijo in uzurpacijo prostora. Zahtevek investitorja se nanaša na novogradnjo in rekonstrukcijo objektov in ne spada med posege, za katere se plačuje nadomestilo za degradacijo in uzurpacijo prostora. Za objekte, ki so predmet rekonstrukcije je investitor upravnemu organu predložil gradbeno dovoljenje št. 351-1123/00-04-101 z dne 28. 7. 2000 in gradbeno dovoljenje št. 351-867/2006-6 (04065) z dne 28. 11. 2006, ki ju je izdala Upravna enota Ptuj.
      4. Z vpogledom v javne evidence Geodetske uprave RS je ugotovljeno, da zemljišča s parc. št. 2456/5, 2456/6, 2439/2, vse k.o. (400) Ptuj, na katerih se bo izvedla rekonstrukcija klavnice, novogradnja nadstrešnice in plinske postaje z dvema plinskima rezervoarjema, rekonstrukcija tovarne proteinskih koncentratov in novogradnja čistilne naprave, niso opredeljena kot kmetijsko zemljišče. Le-to pomeni, da investitor ni zavezan k plačilu odškodnine zaradi spremembe namembnosti kmetijskega zemljišča po določbah Zakona o kmetijskih zemljiščih (Uradni list RS, št. 71/11 – uradno prečiščeno besedilo, 58/12, 27/16, 27/17 – ZKme-1D in 79/17).
      5. Investitor je v celoti poravnal komunalni prispevek, ki ga je z odločbo št. 354-30/2020-2 z dne 24. 2. 2020 odmerila Mestna občina Ptuj, Oddelek za gospodarske dejavnosti, kar izhaja iz predloženega potrdila o plačilu z dne 3. 6. 2021. Investitor je v ustreznem sorazmernem delu (do izdaje te odločbe je poravnanih 11 obrokov od 24 obrokov) poravnal tudi komunalni prispevek, ki ga je z odločbo št. 354-89/2020-2 z dne 17. 6. 2020 odmerila Mestna občina Ptuj, Oddelek za gospodarske dejavnosti, kar je razvidno iz dokazil o plačilu, predloženih dne 9. 6. 2021. Po odločbi št. 354-31/2020-2 z dne 26. 2. 2020 Mestne občine Ptuj, Oddelka za gospodarske dejavnosti, je investitor oproščen plačila komunalnega prispevka. Vsled navedenega upravni organ ocenjuje, da so investitorjeve obveznosti v zvezi s plačilom komunalnega prispevka ustrezno izpolnjene.
      6. V tem integralnem postopku je upravni organ izvedel presojo vplivov na okolje in ugotovil in ocenil dolgoročne, kratkoročne, posredne ali neposredne vplive nameravanega posega v okolje na človeka, tla, vodo, zrak, biotsko raznovrstnost in naravne vrednote, podnebje in krajino, pa tudi na človekovo nepremično premoženje, kulturno dediščino, ter njihova medsebojna razmerja.

Upravni organ je v postopku z dopisom št. 35105-32/2020/17 z dne 27. 8. 2020 zaprosil Agencijo RS za okolje, Direkcijo RS za vode in Zavod Republike Slovenije za varstvo narave za mnenje o sprejemljivosti nameravane gradnje z vidika njihovih pristojnosti in morebitne pogoje, ki se nanašajo na izvedbo gradnje in uporabo objekta. Direkcija RS za vode je dne 25. 3. 2021 podala mnenje št. 35508-4685/2020-7, iz katerega izhaja, da je nameravana gradnja z vidika upravljanja z vodami sprejemljiva ob doslednem upoštevanju vseh predvidenih ukrepov za zaščito vodnega telesa podzemne vode. Zavod Republike Slovenije je dne 23. 9. 2020 podal mnenje št. 4-II-1024/2-O-20/SV, iz katerega izhaja, da je poseg sprejemljiv in da omilitveni ukrepi niso potrebni. Na podlagi mnenja Agencije RS za okolje št. 35403-21/2020-4 z dne 12. 10. 2020 je upravni organ pozval investitorja (dopis št. 35105-32/2020/25 z dne 14. 10. 2020) k dopolnitvi dokumentacije. Investitor je upravnemu organu dne 6. 11. 2020 predložil pojasnila in dopolnjen PVO, zato je upravni organ z dopisom št. 35105-32/2020/28 z dne 25. 11. 2020 ponovno zaprosil za mnenje Agencijo RS za okolje in ji posredoval navedeno gradivo. Agencija RS za okolje je dne 21. 12. 2020 podala drugo mnenje št. 35403-21/2020-5. Upravni organ je z dopisom št. 35105-32/2020-2550-31 z dne 23. 12. 2020 investitorja pozval na dopolnitev PVO na podlagi drugega mnenja Agencije RS za okolje. Investitor je dne 13. 1. 2021 na podlagi seznanitve z mnenjem ponovno dopolnil PVO, ki ga je upravni organ z dopisom 35105-32/2020/33 z dne 20. 1. 2021 posredoval Agenciji RS za okolje in ponovno zaprosil za mnenje. Agencija RS za okolje je dne 29. 1. 2021 izdala tretje mnenje št. 35403-21/2020-9. Upravni organ je z dopisom št. 35105-32/2020-37 z dne 18. 2. 2021 investitorja pozval na dopolnitev PVO na podlagi tretjega mnenja Agencije RS za okolje. Agencija RS za okolje je dne 5. 3. 2021 podala še končno četrto mnenje št. 35403-21/2020-11. Iz mnenj Agencije RS za okolje izhaja, da je nameravana gradnja z vidika emisij v tla, vode, zrak, hrupa, svetlobnega onesnaževanja ter elektromagnetnega sevanja in ravnanja z odpadki sprejemljiva oziroma sprejemljiva ob upoštevanju pogojev, navedenih v PVO ter dodatnih zahtev, ki izhajajo iz navedenih mnenj.

Upravni organ je na podlagi vpogleda v DGD, PVO, Prostorski informacijski sistem in vsa pridobljena mnenja v zvezi s predmetno gradnjo ugotovil, da:

* so predvideni objekti umeščeni znotraj obstoječega industrijskega kompleksa PC MI Ptuj, pri čemer območje kompleksa širše na severu meji na železniško progo Ptuj Pragersko, proti vzhodu je omejeno z vodotokom Studenčnica, južno so urejeni makadamski parkirni prostori. Glavni vhod v industrijsko območje je z Zagrebške ceste, ki v celoti oklepa zahodni del industrijskega kompleksa. Zahodni del meje je od cestne infrastrukture ločen z ograjo;
* se na lokaciji nameravanega posega in v njeni neposredni bližini v naravi ne nahaja gozd niti kmetijska zemljišča z visoko boniteto;
* na lokaciji nameravanega posega in v njeni neposredni bližini ni registriranih enot kulturne dediščine in drugih posebnih materialnih dobrin, prav tako območje posega tudi ni v njihovem vplivnem območju;
* lokacija nameravanega posega predstavlja pomembnejši življenjski prostor za rastline in živali, prav tako se v območju daljinskega vpliva nahajajo območja s posebnim statusom na podlagi predpisov s področja ohranjanja narave in sicer dve Natura 2000 območji: POV Drava (SI5000011) in POO Drava (SI3000220) ter ekološko pomembno območje EPO Drava, zato je bila v predmetni zadevi izvedena presoja sprejemljivosti nameravanega posega v naravo. Predvideni posegi in rekonstrukcija čistilne naprave ne bodo imeli vpliva na kvalifikacijske vrste POV Drava. Prav tako gradnja čistilne naprave ne bo negativno vplivala na stanje habitatov kvalifikacijskih vrst in habitatnih tipov POO Drava. Nameravani poseg ne bo vplival na varstvene cilje varovanih območij, njihovo celovitost in povezanost. Navedeno izhaja tudi iz mnenja Zavoda RS za varstvo narave št. 4-II-1024/2-O-20/SV z dne 23. 9. 2020;
* bodo vplivi, bodisi v času gradnje bodisi uporabe objektov, na tla in podzemne vode, poplavno varnost, zrak, hrup ter vplivi z vidika nastajanja odpadkov in ravnanja z njimi, nebistveni, ob upoštevanju dodatnih ukrepov in pogojev, ki jih mora investitor upoštevati, da bi preprečil, zmanjšal ali odstranil škodljive vplive na okolje, ki jih je upravni organ določil v V. točki izreka tega dovoljenja in kot je obrazloženo v nadaljevanju;
* ostali vplivi v času gradnje in uporabe objekta so ocenjeni kot nebistveni oziroma jih ni, pri čemer je treba dosledno upoštevati tudi vse zahteve, predvidene v zakonskih in podzakonskih predpisih.
  1. Varstvo podzemnih voda in tal

Ravninski del Mestne občine Ptuj na Ptujskem polju pripada vodnemu telesu podzemne vode Dravska kotlina. Vodno telo Dravska kotlina se nahaja na območju aluvialnega prodnega zasipa reke Drave med Selnico ob Dravi in Ormožem, do Središča ob Dravi ob meji s Hrvaško. Prevladujejo aluvialni prodi, peski, grušč, melji in gline kvartarne starosti. Na površju prevladujejo karbonatne in silikatne kamnine z medzrnsko poroznostjo.

Kakovost podzemne vode Dravske kotline se kontrolira v okviru državnega monitoringa na več merilnih mestih, vendar ne na območju Mestne občine Ptuj. Najbližji merilni mesti, ki sta glede na smer podzemnega toka vode (proti reki) dokaj reprezentativni za kakovost podzemne vode na območju Mestne občine Ptuj kot tudi za mesto posega, sta v občini Hajdina, in sicer na merilnem mestu Črpališču Skorba VG3 (globoki vodnjak) in Scorba V5 (plitvi vodnjak) ter merilnem mestu Lancova vas LP-1. V letu 2017 je bilo kemijsko stanje za vodno telo (VT) Dravska kotlina slabo in ocenjeno, da onesnaženje obsega več kot 30% vodnega telesa. Visoka raven zaupanja v oceno, da je onesnažen večji del telesa temelji na dejstvu, da so sklenjeni in izdatni vodonosniki Dravske kotline močno obremenjeni s kmetijsko dejavnostjo. Slabo stanje VT Dravske kotline se odraža v preseženih vsebnostih nitratov, atrazina in desetilatrazina.

Za namen ugotovitve obstoječega stanja tal je bilo izdelano Poročilo o preiskavi obstoječega stanja tal za Perutnina Ptuj d.o.o. št. 56682020 z dne 31. 10. 2020, TALUM INŠTITUT, raziskava materialov in varstvo okolja, d.o.o., Tovarniška cesta 10, 2325 Kidričevo. Iz Poročila izhaja, da so bila na območju PC MI Ptuj preiskana tla v skladu s Pravilnikom o obratovalnem monitoringu stanja tal (Uradni list RS, št. 66/17 in 4/18) s podrobnejšim opisom in izvedbo onesnaženosti na površini 850 arov. Po vrednotenju vsebnosti nevarnih snovi po Uredbi o mejnih, opozorilnih in kritičnih imisijskih vrednosti nevarnih snovi tleh (Uradni list RS, št. 68/96 in 41/04 – ZVO-1) je ugotovljeno, da vrednosti parametrov ne presegajo mejnih imisijskih vrednosti, razen za kobalt, ki presega mejno vrednost na obeh preiskovanih globinah, kar pomeni, da je gostota te nevarne snovi v tleh takšna, da pri določenih vrstah rabe tal (npr. vrtci) lahko pomeni verjetnost škodljivih učinkov ali vplivov na zdravje človeka ali okolje. Glede na sondiranje tal na celotnem območju obravnave, je za tla značilna podobna zgradba in sicer na vrhu dobrih 10 cm nasute zemlje (izvorno A horizont), sledi plast zemlje in proda, nato sledijo pretežno naravne aluvialne plasti. Mestoma pa so tla spremenjena v celoti, zlasti v bližini objektov, zaradi pretekle gradnje.

Po Uredbi o merilih za ugotavljanje stopnje obremenjenosti okolja zaradi onesnaženosti tal z nevarnimi snovmi (Uradni list. RS, št. 7/19) spada preiskovano območje tal v drugo stopnjo obremenjenosti okolja, ker nobena povprečna vrednost preiskanih parametrov ne presega mejne vrednosti, povprečna vrednost kobalta pa ne presega opozorilne vrednosti.

Spremembe v klavnici, kafileriji in novi IČN v fazi obratovanja ne bodo dodatno vplivale na obstoječe, zgoraj opisano stanje tal na območju celotnega industrijskega obrata. Pričakuje se, da bo območje PC MI Ptuj tudi v bodoče uvrščeno v drugo stopnjo obremenjenosti okolja zaradi onesnaženosti tal z nevarnimi snovmi.

9.1.a Pričakovani vplivi v času gradnje in pogoji

Pri večjih rekonstrukcijskih delih zaradi postavitve nove tehnološke opreme v klavnici in izgradnji odprtega nadstreška za nakladanje, pri obnovi kafilerije ter pri gradnji nove fizikalno kemijske čistilne naprave za odpadne vode iz Mesne industrije Zagrebška c. Ptuj, se ocenjuje, da pri normalnih pogojih gradnje, ob upoštevanju varstvenih ukrepov in ob predpostavki, da na lokaciji posega obratujejo le tehnično brezhibni in redno vzdrževani delovni stroji in naprave, možnosti vnosa onesnaževal v podzemne vode ni. V primeru alternativnega razvoja dogodkov je vnos onesnaževal v vodno telo majhen. Ob takojšnji odstranitvi onesnažene zemljine je nadaljnje pronicanje onesnaževala v telo podzemne vode onemogočeno. V primeru scenarija izjemnega dogodka, pri katerem pride do velikih odstopanj od normalnega poteka izvajanja del (trenutno razlitje nevarnih snovi iz rezervoarjev tovornih vozil in delovnih strojev - nezgoda, strojelom zaradi neustrezne organizacije del, neustrezno vzdrževane mehanizacije ali človeškega faktorja), se naenkrat lahko sprosti večja količina mineralnih olj. Rušenje/gradnja bo potekala v objektu, kjer bi se izlitje lahko zajezilo na AB temeljni plošči in saniralo z uporabo absorpcijskih sredstev, ki so prisotne na lokaciji Perutnine Ptuj. Ploščad pred objektom, kjer bosta manipulirala bager in kamion je asfaltne podlage z lovilcem olja in izpustom v kanalizacijski sistem. Tudi tu bi se izlitje lahko enostavno saniralo z absorpcijskim sredstvom.

V času posodobitev industrijskih linij v klavnici in kafileriji je potrebno upoštevati nastajanje odpadnih vod zaradi obratovanja industrijskega obrata. V času trajanja posodobitev (okvirno 2 meseca) bo delovanje industrijskih linij sicer prilagojeno. Vse odpadne komunalne vode se odvajajo v javno kanalizacijo, ki se konča s CČN Ptuj. Vse zunanje povozne površine so asfaltirane in obrobljene z robniki z urejenim odvajanjem padavinskih odpadnih vod v ponikanje preko lovilnikov olj. Industrijske odpadne vode, ki bodo nastajale na območju klavnice in kafilerije se bodo pred odvajanjem v javno kanalizacijo vodile na čiščenje na obstoječo industrijsko čistilno napravo. Glede na navedeno bo ravnanje z odpadnimi vodami ustrezno tako, da odpadne vode ne bodo vir onesnaževanja podzemnih vod.

Upravni organ je na podlagi Analize tveganja za onesnaženje vodnega telesa podzemne vode št. HG-01-2020 z dne 15. 1. 2020, Geoforma, geološke in inženirske storitve ter svetovanje, Bojana Janežič s.p., v točki V.1. izreka tega dovoljenja določil dodatne omilitvene ukrepe za ohranjanje kakovosti podzemnih vod. Način izkopavanja preprečuje poškodbe vodnega telesa in neposredno onesnaženje podzemnih vod, uporaba tehnično brezhibnih vozil in pravilna organizacija na gradbišču preprečujejo nekontrolirano odtekanje in pronicanje olj, maziv ali goriv gradbene mehanizacije v tla in nadalje vodno telo. V primeru večje nesreče, ali sumu, da se je le ta zgodila, ukrep ravnanja z onesnaženo zemljino omogoča hiter in usklajen odziv pristojnih služb. Ukrep uporabe določenih materialov v času gradnje zmanjšuje tveganje spiranja nevarnih snovi v tla in nadalje podzemne vode.

* 1. Varstvo pred hrupom

Stopnje varstva pred hrupom (v nadaljevanju SVPH) so določene v 88. členu OPN MO Ptuj in v Uredbi o mejnih vrednostih kazalcev hrupa v okolju (Uradni list RS, št. 43/18 in 59/19). Odlok o OPN se glede na SVPH v 88. členu sklicuje na omenjeno uredbo. Na območju posega je namenska raba - območja proizvodnih dejavnosti (I), kjer velja IV. SVPH. Iz namenske rabe prostora Mestne občine Ptuj je nadalje razvidno, da so stavbe ob Zagrebški cesti umeščene v CD – območje centralnih dejavnosti, kar pomeni, da za te stavbe z varovalnimi prostori velja III. SVPH.

Glavni vir emisij hrupa na območju posega je dejavnost same mesne industrije, širše okolice pa industrija ter cestni in železniški promet. Obremenjevanje okolja s hrupom zaradi Poslovnega centra Mesna industrija Ptuj na Zagrebški cesti 37, 2250 Ptuj, nastaja predvsem zaradi delovanja: enote Perutninska klavnica (CPK), enote Predelava (P), enote Tovarna perutninskih koncentratov (TPK), hladilnega postrojenja, kotlarne, skladiščenja, priprave blaga in odpremljanja blaga, notranjega transporta, dovoza ter odvoza surovin in izdelkov. Transport za tovorna vozila poteka preko dveh vhodov, glavnega (zahodna stran) in zadnjega (južna stran).

Iz Poročila o obratovalnem monitoringu hrupa za Perutnino Ptuj d.d., Poslovni center mesna industrija Ptuj, Zagrebška cesta 37, 2250 Ptuj, št. Aprojekt 17/2019-A, september 2020, ki ga je izdelal APROJEKT d.o.o., Vinarje 110B, 2000 Maribor, izhaja, da ocenjene ravni, tako izmerjene kot tudi izračunane na osnovi akustičnega modela na nobenem mestu, ne presegajo dovoljenih ravni hrupa, predpisanih za IV. stopnjo varstva okolja, katero velja v bližnji okolici podjetja, glede na prostorske plane Mestne občine Ptuj.

Okolica podjetja je obremenjena s hrupom občinskih in državnih cest, glavne železniške proge G40 in hrupa samega podjetja. Prevladuje hrup ozadja, t.j. hrup cest in železnice, ki na večini mest močno preglasi hrup obratovanja samega podjetja. Na nobenem merilnem mestu rezultati ocenjevanja hrupa samo zaradi dejavnosti podjetja Proizvodni center Mesne industrije Ptuj na Zagrebški cesti 37 v Ptuju, ne presegajo mejnih ravni hrupa za dnevno, večerno in nočno obdobje, za mejne vrednosti IV. stopnje varstva pred hrupom.

9.2.a Pričakovani vplivi v času gradnje in pogoji

Gradnja bo potekala na območju, ki je v obstoječem stanju obremenjeno predvsem s hrupom obratovanja industrijskega kompleksa. Dodatna obremenitev s hrupom v času gradnje bo posledica obratovanja gradbenih strojev in naprav na gradbišču ter prevozov za potrebe gradnje. Transport za potrebe gradnje bo potekal po obstoječi cestni mreži in po območju gradbišča. Emisije hrupa bodo omejene na čas obratovanja gradbišča in transporta, to je na dnevno obdobje ob delavniki do največ med 6. in 18. uro. Vsi posegi, razen gradnje čistilne naprave, pri posodobitvi oz. prilagoditvi novim kapacitetam bodo izvedeni v obstoječih objektih.

Viri emisij hrupa v času gradnje bodo gradbeni stroji in tovorna vozila na območju gradbišča in na dovoznih cestah do gradbišča. V Oceni obremenjenosti okolja s hrupom Perutnina Ptuj, d.o.o., Potrčeva cesta 10, 2250 Ptuj, objekt: Poslovni center Mesna industrija Ptuj, Zagrebška cesta 37, 2250 Ptuj, št.: EKO-19-427b z dne 1. 2. 2021, ki jo je izdelal SiEKO d.o.o., Kidričeva 25, 3000 Celje, je izdelan modelni izračun za čas gradnje, kjer so obravnavana gradbena dela za fazo, ko se bodo izvajala najbolj hrupna gradbena dela. Preostali čas gradnje bo zaradi narave gradbenih del manj hrupen od obravnavane gradnje v modelnem izračunu. Gradbena dela v tej fazi gradnje bodo vključevala izkop in zaščito gradbene jame ter gradnjo objekta. Obremenitev s hrupom med gradnjo je ocenjena na podlagi ocene scenarija in terminskega plana gradnje ter ocene števila in vrst strojev za posamezno obdobje gradnje (konkretno za obdobje najbolj intenzivnih del). V času izvajanja gradnje se je ocenjevanje izvedlo za varianto obremenitve zaradi gradbišča v dnevnem času. Ocena je izvedena za vse vire, ki delujejo vsi istočasno neprekinjeno do 12 ur na dan v dnevnem času med 6. in 18. uro. Izračun je določen za lokacijo vira na območju izbrane lokacije, ki je v območju z IV. stopnjo varstva pred hrupom in objekti v okolici v območju III. območja varstva pred hrupom. Na osnovi dobljenih rezultatov izvedenega izračuna se ugotavlja, da mejne vrednosti kazalcev hrupa za gradbišče, kot vir hrupa ne bodo presežene. Gre za oceno ravni hrupa zaradi obratovanja gradbišča na podlagi vrste in časa obratovanja hrupne gradbene mehanizacije med najbolj intenzivnimi zemeljskimi in gradbenimi deli. Dobljeni rezultati hrupa gradbišča, na mestih ocenjevanja izkazujejo naslednje vrednosti: MO1 (na naslovu Zagrebška cesta 31): Ldan=28dBA, Ldvn=25 dBA; na MO6 (na naslovu Ob Dravi 8): Ldan=44dBA, Ldvn=41 dBA. Ker na območju ni drugih bistvenih virov hrupa (izjema je promet), v času gradnje na območju pri ocenjevalnih mestih ne bosta preseženi mejni vrednosti kazalcev hrupa Lnoč in Ldvn za celotno obremenitev okolja s hrupom. Za oceno celotne obremenitve s hrupom se je zaradi hrupa obstoječega stanja preveril kumulativni hrup gradbišča, ko so vrednosti hrupa gradbišča najvišje in hrup ozadja. Hrup gradbišča ne presega mejnih vrednosti za gradbišče. Kumulativno z obstoječim hrupom ne spreminja obremenitve območja.

Upravni organ je z namenom zmanjšanja impulzne ravni hrupa na gradbišču v času intenzivnejših gradbenih del v točki V.2. izreka tega dovoljenja določil dodatni omilitveni ukrep.

* 1. Varstvo zraka zaradi vonjav

Na območju PC MI Ptuj so bile za potrebe presoje vplivov vonjav na okolje, ki nastajajo zaradi obratovanja PC MI Ptuj, izvedene Meritve vonjav - Matrika ZVO št. 2113-19/71093-19/142300 z dne 3. 12. 2019, izdelovalca Nacionalni laboratorij za zdravje, pokolje in hrano, Oddelek za okolje in zdravje Celje, Ipavčeva ulica 18, 3000 Celje. Merjenje se je izvajalo na štirih lokacijah znotraj celotnega industrijskega kompleksa. Iz rezultatov preizkušanja izhajajo naslednje vrednosti: Vzorec 1 - Blizu biofiltra ob ograji: koncentracija vonjav = 16 oue/m³; Vzorec 2 - Severni rob območja Perutnine Ptuj: koncentracija vonjav = <5 oue/m³; Vzorec 3 - Kolesarnica na jugozahodnem delu območja: koncentracija vonjav = 13 oue/m³; Vzorec 4 - Jugovzhodni vogal območja (blizu IČN za odpadne vode): koncentracija vonjav = <5oue/m³.

Z vidika nastajanja neprijetnih vonjav je eno ključnih območij znotraj industrijskega obrata lokacija biofiltra, kjer je umeščeno čiščenje odpadnih plinov iz tovarne proteinskih koncentratov (TPK). Postopek čiščenja poteka dvostopenjsko: - v bioreaktorju se očisti zrak iz kondenzatorjev, zbirnega korita za mesno moko in iz preš; - v biofiltru se očisti zrak iz prostora in zrak iz reaktorja. Iz biofiltra ni definiranega izpusta, ampak zrak vanj vstopa na dnu. Na poti prehajanja skozi plast biofiltrskega polnila poteče reakcija z mikroorganizmi, ki iz zraka odstranijo komponente, ki so vir vonjav. Za uspešen potek reakcije mora biti biofilter vedno primerno vlažen. Čiščenje odpadnega zraka poteka tako, da se ves odpadni zrak iz notranjosti obrata, še posebej pa odpadni zrak, ki nastane pri procesiranju klavnih odpadkov v destruktorjih in drugih postopkih proizvodnje, s pomočjo ventilatorja, ki v celotnem obratu ustvarja podtlak, izsesava v bioreaktor. Ta je napolnjen z anorganskim polnilom (vulkanski kamni). Z mikroorganizmi (kemolitotrofne bakterije) poteka oksidacija žveplovih in dušikovih spojin. Bakterije kot vir ogljika uporabljajo ogljikov dioksid iz zraka. Iz bioreaktorja potuje odpadni zrak v dvostopenjski pralnik, kjer zrak s pršenjem vode skozi šobe z določenim pritiskom iz odpadnega zraka odstrani manjše delce in ga obenem navlaži. Vodne kapljice se ujamejo na posebnem filtru v pršni komori, ustrezno navlažen zrak pa potuje v biofilter. Ta je zgrajen iz dveh plasti grobo narezanega in zdrobljenega ter rahlo kompostiranega korenovca, ki je v glavnem iz korenin lesa iglavcev in listavcev. Na vrhu je še tretji sloj iz kokosovih in šotinih vlaken. V biofiltru se med temi plastmi korenin in kokosovih ter šotinih vlaken nahajajo mikroorganizmi, ki s svojim metabolizmom iz zraka odstranjujejo nezaželene vonjave in majhne delce, tako je na izhodu iz biofiltra čist zrak.

9.3.a Pričakovani vplivi v času obratovanja in pogoji

Z nameravanimi posegi v klavnici in kafileriji ni predvidena postavitev dodatne naprave, ki bi povečevala skupne emisije snovi v zrak. S spremembo se število virov za dodatni izpust ne povečuje. Vir emisij bo tako v veliki večini še vedno parni kotel K1. Koncentracije snovi v odpadnih plinih iz ostalih izpustov (dizel agregat) ostanejo podobni sedanjim. Vhodne surovine bodo enake, zato bodo tudi sestave odpadnih plinov enake kot do sedaj, zato ni pričakovati bistvenih sprememb vplivov vonjav na okolje. Ocenjuje se, da pri polnem obratovanju industrijskih procesov v klavnici in kafileriji (skupni) masni pretoki posameznih onesnaževal ne bodo presegali mejnih vrednosti; koncentracije posameznih onesnaževal na nobenem odvodniku ne bodo presegale mejnih vrednosti; skupni masni pretoki posameznih snovi ne bodo presegali priporočenih vrednosti; obseg tovornega prometa na lokaciji se ne bo spremenil, saj se zmogljivost proizvodnje, vrste in poraba surovin ne spreminjajo.

V prejšnji točki navedene izmerjene koncentracije vonjav so bile primerjane z vrednostjo 500 oue/m³, ki se omenjajo v nemških smernicah ((Festlegung und Beurteilung von Geruchsimmissionen (GIRL) 2008)). Ocenjuje se, da izmerjene vrednosti na lokaciji PC MI Ptuj ne dosegajo niti 3% zgoraj omenjene vrednosti (mišljeno 500 oue/m³). Na podlagi izvedene primerjave s tujimi smernicami je nadalje ugotoviti, da koncentracija vonjav na lokaciji PC MI Ptuj ni pomembno visoka in kot taka ne vpliva na zdravje in počutje ljudi, še posebej ob najbližjih stanovanjskih objektih.

Dodatna obremenitev zunanjega zraka, ki bo nastala iz PC MI Ptuj, ne bo prekomerna in na celotno obremenitev zunanjega zraka na tem območju ne bo pomembno vplivala, mejne vrednosti ne bodo presežene.

Upravni organ je v točki V.3. izreka tega dovoljenja določil dodatni omilitveni ukrep v času obratovanja, ki omogoča identifikacijo in sanacijo pojava neprijetnih vonjav v širši okolici obrata PC MI Ptuj.

* 1. Varstvo pred okoljskimi nesrečami

Nosilec nameravanega posega razpolaga z ISO dokumentacijo, kjer je definiran način ravnanja v izrednih razmerah. Nezgode in poškodbe manjšega ali večjega obsega se lahko zgodijo pri internem notranjem transportu nevarnih kemikalij iz skladišča nevarnih kemikalij do delovnih mest in posebnih odpadkov iz delavnic v zbirališče nevarnih odpadkov, kot pri uporabi nevarnih kemikalij v proizvodnji, pri požaru, poplavah, potresih, napadu sovražnih sil (sabotaže), prašnih eksplozijah, iztekanju amoniaka, eksplozijah plina, tekočin, zmesi. Za identifikacijo možnih nevarnosti so zadolženi svetovalec za kemikalije, procesni vodji, člani tima za okolje po posameznih PC/d.o.o. in zadolžene osebe za varnost in zdravje po posameznih PC/d.o.o. ter služba za varnost in zdravje pri delu.

Do požara v tehnoloških postopkih in skladiščih nevarnih kemikalij podjetja lahko pride zaradi okvar na električnih inštalacijah, ob uporabi odprtega ognja ali vira vžiga v prostorih z vnetljivimi ali eksplozijskimi snovmi. Požar ali eksplozija lahko povzroči poškodbe embalaže z nevarnimi kemikalijami, ki se sproščajo, lahko medsebojno močno eksotermno reagirajo (poveča se požarna ogroženost), pospešeno izhlapevajo, lahko se razvijajo strupeni hlapi ali plini – vsi ti pojavi ogrožajo zdravje in življenje ljudi ter celotno okolje. Ker skladišča nevarnih kemikalij niso namenjena ali predvidena za vroča dela (uporaba odprtega ognja, varjenje, rezanje), se morajo vsa vzdrževalna dela z uporabo odprtega ognja odobriti in nadzorovati s strani pooblaščene osebe zaposlene v podjetju na delovnem mestu vzdrževalec gasilske opreme in mehanizacije.

9.4.a Pričakovani vplivi po opustitvi posega in pogoji

Ne glede na obstoječo kontrolo pred okoljskimi nesrečami znotraj podjetja, je upravni organ v točki V.4. izreka tega dovoljenja določil dodatni omilitveni ukrep za čas opustitve posega, ki omogoča zagotavljanje ustrezne požarne varnosti industrijskih objektov.

* 1. Presoja sprejemljivosti nameravanega posega v naravo

Nameravani poseg se v skladu s prilogo 2 38. člena Pravilnika o presoji sprejemljivosti vplivov izvedbe planov in posegov v naravo na varovana območja (Uradni list RS, št. 130/04, 53/06, 38/10, 3/11) uvršča v poglavje X. - Območja okoljske infrastrukture in v kategorijo »Postavitev čistilne naprave ali dograditev oz. obnova čistilne naprave za povečanje kapacitet«, za katero je območje neposrednega vpliva opredeljeno za vse skupine, v območju 20 metrov, daljinski vpliv pa je opredeljen na celotno vodnozbirno območje, v katerega se iztekajo izpusti in sicer za stoječe vode, tekoče vode, rake, ribe in piškurje, dvoživke, kačje pastirje, jame in vidro.

Pravilnik o presoji sprejemljivosti v 20. členu nadalje določa, da je za posege, za katere je treba izvesti presojo vplivov na okolje, daljinski vpliv dvakrat večji od območja daljinskega vpliva navedenega v prilogi 2 Pravilnika o presoji sprejemljivosti, razen, če se iz predhodnih ugotovitev na terenu, podrobnejših podatkov o izvedbi posega v naravo in iz drugih dejanskih okoliščin ugotovi, da je območje daljinskega vpliva drugačno.

Iz Dodatka za presojo sprejemljivosti na varovana območja za » Spremembe v obratovanju naprav v PC Mesna industrija Ptuj« št. PVO\_15.18, z dne 28. 2. 2020, izdelovalca Matrika ZVO d.o.o., Stegne 21c, 1000 Ljubljana, izhaja, da se območje nameravanega posega ne nahaja na varovanih območjih, temveč se nahaja na območju daljinskega vpliva Natura 2000 območja: Posebno območje varovanja POV SI5000011 Drava in Posebno ohranitveno območje POO SI3000220 Drava.

Območje SAC Drava SI3000220 obsega dolino največje slovenske reke z obrežji in pritoki. V zgornjem delu ima Drava še alpski značaj, ki pa ga krnijo hidrocentrale z akumulacijskimi jezeri. Na njih se je razvil pester sistem vodnih in obvodnih sekundarnih habitatov, ki so pomembni tako iz stališča habitatnih tipov kot habitatov vrst. Spodnji bolj nižinski tok Drave predstavlja kompleksen poplavni ekosistem z veliko pestrostjo habitatov, ki so življenjski prostor ogroženim živalskim in rastlinskim vrstam.

Območje SPA Drava SI5000011 je pomembno kot gnezdišče, počivališče in prezimovališče številnih vrst vodnih in obvodnih ptic. Po Dravski dolini poteka pomembna selitvena pot ptic, več kot dvajset tisoč vodnih ptic pa tu tudi prezimuje.

Iz navedenega sledi, da ima lahko gradnja IČN daljinski vpliv na določene vrste SAC Drava. Potencialno ogrožene kvalifikacijske vrste SAC Drava so: plazeča zelena *(Apium repens)*, bolen *(Aspius aspius)*, koščični škratec *(Coenagrion ornatum)*, močvirska sklednica *(Emys orbicularis)*, grbasti okun *(Gymnocephalus baloni)*, vidra *(Lutra lutra)*, veliki podkovnjak *(Rhinolophus ferrumequinum)*, kapelj *(Cottus gobio)*, črtasti medvedek *(Callimorpha quadripunctaria)*, močvirski krešič *(Carabus variolosus)*, kačji potočnik *(Ophiogomphus cecilia)*, vejicati netopir *(Myotis emarginatus)*, hribski urh *(Bombina variegata)*, bober *(Castor fiber)*, nežica *(Cobitis taenia)*, škrlatni kukuj *(Cucujus cinnaberinus)*, beloplavuti golobček *(Gobio albipinnatus)*, zvezdogled *(Gobio uranoscopus)*, pezdirk *(Rhodeus sericeus amarus)*, veliki pupek *(Triturus carnifex)*, velika senčica *(Umbra krameri)*, čep *(Zingel streber)*, habitatni tipi Naravna evtrofna jezera z vodno vegetacijo zvez Magnopotamion ali Hydrocharition, Vodotoki v nižinskem in montanskem pasu z vodno vegetacijo zvez Ranunculion fluitantis in Callitricho-Batrachion, Reke z muljastimi obrežji z vegetacijo zvez Chenpodion rubri p.p. in Bidention p.p., Polnaravna suha travišča in grmiščne faze na karbonatnih tleh (Festuco-Brometalia) (\*pomembna rastišča kukavičevk)\*, Nižinske in montanske do alpinske hidrofilne robne združbe z visokim steblikovjem, Skalna travišča na bazičnih tleh Alysso-Sedion albi, Polnaravna suha travišča in grmiščne faze na karbonatnih tleh (Festuco-Brometalia) (\*pomembna rastišča kukavičevk), Obrečna vrbovja, jelševja in jesenovja (mehkolesna loka); *(Alnus glutinosa in Fraxinus excelsior (Alno-Padion, Alnion incanae, Salicion albae))*\*, Obrečni hrastovo-jesenovo-brestovi gozdovi *(Quercus robur, Ulmus laevis in Ulmus minor, Fraxinus excelsior ali Fraxinus angustifolia)*, vzdolž velikih rek (Ulmenion minoris).

Poseg, ki je lokacijsko omejen na obstoječe industrijske območje podjetja MI Perutnina Ptuj, ima lahko naslednje vplive:

* neposredne (fizični implementacija posega ne posega na nobeno naravovarstveno območje, zato neposredni vpliv ocenjujemo kot nepomemben)
* posredne/daljinske (vpliv zaradi postavitve dodatnih kapacitet, in s tem povečanjem emisij odpadnih (očiščenih) industrijskih vod na stanje vodnega telesa potoka Drava, ki je SAC območje, se ocenjuje kot nepomemben)
* trajne (trajni vplivi, ki jih bo povzroči postavitev dodatnih kapacitet so z vidika ohranjanja varovanih območij nepomembni)
* kratkotrajne (kratkotrajni vplivi na naravovarstvena območja v času gradbenih del bodo nepomembni)
* sinergijskih vplivov na območju vpliva na naravovarstvena območja ni pričakovati. Prav tako ne kumulativnih vplivov postavitve dodatnih kapacitet. Obravnavani poseg ne predvideva dodatnih posegov, ki bi bili posledica obravnavanega posega (npr: nova dostopna infrastruktura, začasno odlagališče odpadkov, ipd).

Območje Natura 2000 je od mesta gradnje IČN oddaljeno približno 300 m vzhodno. Gradbena dela bodo trajala približno 4 mesece, od tega 20 dni bolj intenzivno, vse v dnevnem času. V času gradnje ne bo prišlo do fizičnih posegov v vodni in obvodni pas varovanega območja. Vplivi v primeru delovnih nesreč, kjer bi se lahko razlila pogonska goriva in nato emitirala v vodno telo, so zajeti pri vplivih na površinske in podzemne vode. Omilitveni ukrepi s stališča varovanih območij niso potrebni. Skladno s 40. členom Pravilnika o presoji sprejemljivosti vplivov izvedbe planov in posegov v naravo na varovana območja, ki se smiselno nanaša na 25. člen istega pravilnika, se ocenjujejo posledice učinkov načrtovanih posegov kot A - ni vpliva.

* 1. Upravni organ ugotavlja, da je treba za obratovanje gradbišča, ki je vir hrupa, v skladu s 6. točko prvega odstavka 11. člena Uredbe o hrupu zagotoviti izvajanje lastnega ocenjevanja hrupa v skladu s predpisom, ki ureja prvo ocenjevanje in obratovalni monitoring za vire hrupa ter o pogojih za njegovo izvajanje z ocenjevanjem kazalcev hrupa L(dan), L(večer), L(noč), L(dvn) in oceno kazalcev hrupa L(eq), L(1) in L(99). Upravni organ je v točki VI. izreka tega dovoljenja tako za gradbišče določil izvajanje lastnega ocenjevanja hrupa, ki ga natančneje določa Pravilnik o prvem ocenjevanju in obratovalnem monitoringu za vire hrupa ter o pogojih za njegovo izvajanje (Uradni list RS, št. 105/08).

1. Upravni organ je v skladu z določbami 55. člena GZ zagotovil javni vpogled v zahtevo za izdajo gradbenega dovoljenja in dokumentacijo, ki se nanaša na predmet izdaje gradbenega dovoljenja ter omogočil dajanje mnenj in pripomb v roku 30 dni od dneva javne objave na spletnih straneh e-uprave. Javno naznanilo št. 35105-32/2020/42 z dne 6. 4. 2021 je bilo objavljeno na spletnih straneh e-uprave od 6. 4. 2021 do 5. 5. 2021, celotna dokumentacija (javno naznanilo, zahteva za izdajo gradbenega dovoljenja, DGD, PVO in mnenja) pa na spletnih straneh MOP od 6. 4. 2021 dalje. V javni objavi je upravni organ tudi povabil k priglasitvi udeležbe v postopek osebe, ki izkazujejo pravni interes, kot je določeno v 6. točki javne objave. Iz spisne dokumentacije izhaja, da v času trajanja javne objave ni bilo podanih nobenih mnenj ali pripomb v zvezi z obravnavano gradnjo, prav tako v tem času ni nihče priglasil svoje udeležbe v postopek.
2. Glede na zgoraj navedeno upravni organ ugotavlja, da je bilo na podlagi predložene dokumentacije in listin dejansko in pravno stanje predmetne zadeve popolno ugotovljeno, zato je bilo v skladu z določili GZ in Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZMetD, 66/06 – odl. US, 33/07 – ZPNačrt, 57/08 – ZFO-1A, 70/08, 108/09, 108/09 – ZPNačrt-A, 48/12, 57/12, 92/13, 56/15, 102/15, 30/16, 61/17 – GS, 21/18 – ZNOrg in in [84/18](http://www.uradni-list.si/1/objava.jsp?sop=2018-01-4120) – ZIURKOE) ter ob upoštevanju določil Zakona o splošnem upravnem postopku (Uradni list RS, št. 24/06 – uradno prečiščeno besedilo, 105/06 – ZUS-1, 126/07, 65/08, 8/10, 82/13 in 175/20 – ZIUOPDVE) odločeno, kot je navedeno v I. – VIII. točki izreka tega dovoljenja.
3. IX. točka izreka tega dovoljenja temelji na prvem odstavku 48. člena GZ, ki določa, da gradbeno dovoljenje preneha veljati, če investitor ne vloži popolne prijave začetka gradnje v petih letih od njegove pravnomočnosti.
4. Obveznosti investitorja v zvezi z gradnjo, ki niso predmet tega dovoljenja, so pa predpisane v GZ:

* V skladu z določbami GZ mora investitor pred izvedbo gradnje imenovati nadzornika (prvi odstavek 62. člena GZ) in pred začetkom gradnje izvesti zakoličenje objekta v skladu s pogoji določenimi v tem dovoljenju in v dokumentaciji za izvedbo gradnje (60. člen GZ).
* 4. člen GZ investitorju nalaga, da začetek gradnje prijavi v skladu s 63. členom GZ. Prijava se vloži na obrazcu, ki je določen s Pravilnikom o podrobnejši vsebini dokumentacije in obrazcih, povezanih z graditvijo objektov (Uradni list RS, št. 36/18, 51/18 – popr. in 197/20, v nadaljevanju Pravilnik o dokumentaciji in obrazcih). K prijavi začetka gradnje je potrebno priložiti dokumentacijo za izvedbo gradnje in ostale priloge kot jih določa 63. člen GZ.
* V skladu z 68. členom GZ mora investitor po dokončanju gradnje pri Ministrstvu za okolje in prostor vložiti zahtevo za izdajo uporabnega dovoljenja. Zahteva se vloži na obrazcu, ki je določen s Pravilnikom o dokumentaciji in obrazcih.

1. Posebni stroški v postopku niso nastali in niso bili zaznamovani, zato je upravni organ o stroških postopka odločil, kot izhaja iz XI. točke izreka tega dovoljenja
2. Upravna taksa po tarifni številki 1. in 40. Zakona o upravnih taksah (Uradni list RS, št. 106/10 – uradno prečiščeno besedilo, 14/15 – ZUUJFO, 84/15 – ZZelP-J, 32/16 in 30/18 – ZKZaš) je odmerjena in plačana.

**POUK O PRAVNEM SREDSTVU: Zoper to odločbo ni pritožbe, pač pa je dovoljen upravni spor z vložitvijo tožbe na Upravno sodišče Republike Slovenije v roku 30 dni od vročitve odločbe. Tožbo se vloži neposredno pri pristojnem sodišču ali pošlje po pošti.**

|  |  |  |
| --- | --- | --- |
|  |  | Sandi Rutar  vodja Sektorja za dovoljenja |

Postopek vodile:

|  |  |
| --- | --- |
| Marjeta Demojzes, univ.dipl.prav. |  |

|  |  |
| --- | --- |
| Nataša Brežnik, univ.dipl.inž.kmet. |  |

|  |  |
| --- | --- |
| Tanja Šebek Šušteršič, univ.dipl.inž.arh. |  |